61965J0002
DOMSTOLENS DOM
AF 30. JUNI 1966
Ferriera Ernesto Preo e Figli
mod Den Høje Myndighed for Det europæiske Kul- og Stålfællesskab
Sag 2/65
Processprog: Italiensk
Angående:
Annullation af to individuelle beslutninger af 13. november 1964 fra Den Høje Myndighed om betaling af bidrag til udligningsordningen for importeret og hermed ligestillet skrot.
Domskonklusion:
De individuelle beslutninger af 13. november 1964 fra Den Høje Myndighed for Det europæiske Kul- og Stålfællesskab om betaling af bidrag til udligningsordningen for importeret og hermed ligestillet skrot annulleres.
Generaladvokatens forslag til afgørelse:
Sagsøgte bør frifindes.
Sammendrag
Falles finansielle ordninger — udligningsordning for skrot — beregning af bidrag — Den Høje Myndigheds hensyntagen til genanvendt affaldsskrot — gennemsnitsprocent for dette anvendt ved beregningen — nøjagtig angivelse nødvendig
(EKSF-traktaten, artikel 53)
Ved fastsættelsen af en virksomheds bidragsforpligtelser over for en prisudligningsordning for skrot skal Den Høje Myndighed angive — dvs. begrunde — den gennemsnitsprocent, der er anvendt i det konkrete tilfælde ved beregningen af affaldsskrottets indvirkning, idet det ikke er tilstrækkeligt blot at nævne, at der er blevet taget hensyn hertil. Uden en sådan angivelse vil mulighederne for et rimeligt forsvar for de pågældende og for den nødvendige domstolskontrol blive væsentligt indskrænket.